open-index/open-wikipedia-markdown huggingface dataset:
Tobias Grahn

**Tobias Grahn** (født 5. mars 1980 i Karlskrona) er en svensk tidligere fotballspiller.

## Klubbkarriere
Grahn, som var Vålerengaspiller fram til 2003, returnerte til Sverige i august 2003, hvor han signerte for Malmö FF. Grahn spilte 21 kamper og scoret tre mål for klubben, men falt ut av førstelaget etter en tid. Han forlot klubben til fordel for danske AGF Aarhus. Grahn hadde en god periode i klubben, hvor han i første sesongen scoret åtte mål og sto for 13 målgivende pasninger på 22 spilte seriekamper. Etter 47 kamper over to sesonger, ble Grahn lånt ut til Odense BK for 2006/07-sesongen. Grahn scoret seks mål på 15 kamper, og bidro til klubbens avansement til gruppespillet i UEFA-cupen. Grahn begynte å vekke interesse i større ligaer, og gikk til Gimnàstic, hvor han scoret i sin første La Liga-kamp 18. februar 2007. I sin periode i Gimnàstic spilte Grahn ni kamper og scoret to mål, men hadde skadeproblemer under sitt opphold i klubben. Etter sesongen rykket Gimnàstic rykket ned, og Grahn ble lånt ut til tyske Hertha BSC Berlin.

I januar 2009 vendte Grahn tilbake til dansk fotball, da han signerte en kontrakt på tre år med Randers FC. I kontraktstiden prøvespilte Grahn for 1. FC Union Berlin, men gikk til svenske Mjällby AIF i forkant av 2010-sesongen. i løpet av de kommende to sesongene ble Grahn en profilert spiller i klubben, og spilte femti kamper, men var også involvert i konflikter og kontroverser.

Januar 2012 kunne svenske TV4 melde om at Grahn var nær en overgang til New York Red Bulls i Major League Soccer. Han ble også observert i nærheten av sin gamle treningsbane i Malmö, hvor han skal ha trent i sin egen gamle Malmö FF-trøye. I februar 2012 ble det imidlertid kjent at Grahn ville gå til Örebro SK. Etter en skuffende sesong hvor klubben rykket ned, kom Grahn til enighet med klubben, som løste han fra kontrakten. Til media fortalte han at hans ambisjoner «harmonerer ikke med Superettan».

Grahn spilte i 2013 for danske Brønshøj.

## Landslagskarriere
Grahn spilte sin første U-21-landskamp for Sverige i 2001. Første kamp for A-laget ble spilt i januar 2001, i et 0-0-oppgjør mot Færøyene.

## Referanser

## Eksterne lenker
*
Type 054 (Jiangkai I)

**Type 054** er klassifiseringen av noen av Folkerepublikken Kinas marines mest moderne fregatter. NATO-betegnelsen er **Jiangkai I class**). Byggingen av det første fartøyet i klassen tok til i 2002.

Type 054 lignet på den franske La Fayette-klassen i dens tidlige utforming og deplasement. Dessuten benyttet kineserne franske, eller fransk-type, elektronikk og våpen. Frankrike eksporterte disse systemer til Folkerepublikken Kina i 1980-årene, og gav landet senere produksjonslisenser. Dette var dermed systemer som minnet om *La Fayette*-fregattene i 1980-årene.

Bare to fregatter, 525 «Ma'anshan» og 526 «Wenzhou», ble bygd - i 2005 begynte man på en oppdatert versjon av klassen (*[[Type 054A (Jiangkai II)|Type 054A]]*). I 2013 ble enda en oppdatering kunngjort, *Type 054B*, men intet skip er byggetd av denne versjonen så langt (2014).
Vladimir Ryzjkin

**Vladimir Aleksejevisj Ryzjkin** (russisk: Владимир Алексеевич Рыжкин; født 29. desember 1930 i Moskva, død 19. mai 2011 i Moskva) var en sovjetisk fotballspiller som deltok i de olympiske leker  1956 i Melbourne.

Ryzjkin ble olympisk mester i fotball under Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0. Ryzjkin spilte tre kamper i turneringen.

Ryzjkin spilte fem landskamper for Sovjetunionen i perioden 1955 til 1957.

## OL-medaljer
* 1956  Melbourne -  **Gull** i fotball  Sovjetunionen

## Referanser


## Eksterne lenker
*
Type 054A (Jiangkai II)

**Type 054A** (NATO-navn **Jiangkai II**) er en fregattklasse i Folkets frigjøringshærs marine i Folkerepublikken Kina.

Det første av disse skipene ble satt i tjeneste i 2007, og var en oppgradert versjon av *[[Type 054 (Jiangkai I)]]*, med blant annet bedre sensorer og våpen. I 2013 var 16 skip i tjeneste av de 20 som var planlagt; det vil vise hvor meget på de tre-fire som er under innfasing vil være ren Type 54A eller medta elementer av en annonsert oppgradering, *[[Type 054B]]*.

Skipene av Type 054A, bygd ved verftene Hudong i Shanghai og Huangpu i Guangzhou, er: 530 *Xuzhou* (levert 2006/ operativ tjeneste 2008), 529 *Zhoushan* (2006 / 2008), 570 *Huangshan* (2007 / 2008), 568 *Hengyang* (2007 / 2008 -opprinnelig kalt *Chaohu*, nytt navn 2012), 571 *Yuncheng* (2009 / 2010), 569 *Yulin* (2009 / 2010), 548 *Yiyang* (2009 / 2010), 549 *Changzhou* (2010 / 2011), 538 *Yantai* (2010 / 2011), 546 *Yancheng* (2011 / 2012), 572 *Hengshui* (2011 / 2012), 573 *Liuzhou* (2011 / 2012), 547 *Linyi* (2011 / 2012), 575 *Yueyang* (2012 / 2013), 550 *Weifang* (2012 / 2013), 574 *Sanya* (2012 / 2013), og, under flargjøring for tjeneste (2013), ... (levert 28. april 2013), 576 * Huangshi* (levert 28. september 2013), *Sanmenxia* (levert 30. september 2013), og under bygging, *Huanggang*.

## Skip i klassen

## Galleri

Fil:Aft-deck of the PLAN frigate Yi Yang (FF 548).jpg|Akterdekk på fregatten *Yi Yang* (548). Anti-pirat-samøvelse med amerikanske sjøfolk. Helikopteret er av type  Harbin Z-9. 
Fil:HQ-16 VLS SAM Launchers.jpg|HQ-16 VLS SAM-luker på *Xu Zhou* (530) 
Fil:Frégate 529 Huangpu river Shanghai (cropped).jpg|*Zhou Shan* (529) på elven Huangpu i Shanghai
Nikita Simonjan

**Nikita Pavlovitsj Simonjan** (1926–2025) var en sovjetisk fotballspiller som deltok i de olympiske leker i Melbourne i 1956.

Simonjan ble olympisk mester i fotball under Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4–0 i en omkamp, den første kvartfinalekampen endte 0–0. De vant semifinalen mot Bulgaria med 2–1 og i finalen møtte de Jugoslavia som de slo med 1–0. Simonijan spilte en kamp i turneringen.

Simonjan spilte 20 landskamper og scoret 10 mål for Sovjetunionen i perioden 1954 til 1958.

## OL-medaljer
* 1956  Melbourne –  **Gull** i fotball  Sovjetunionen

## Fotnoter


## Referanser


## Eksterne lenker
*
Kastellveien (Oslo)

**Kastellveien** (1–23, 2A–24B) er en vei på Nordstrand i Oslo. Den går fra Ekebergveien ved Kastellet holdeplass på Ekebergbanen og ned Nordstrandsskråningen til Vingolfveien. Hovedhuset på tidligere Kastellet gård ligger ved den øvre enden av veien, med adresse Kastellveien 2D.

Navnet ble vedtatt i 1907.

## Litteratur
* 

## Eksterne lenker
*
Gilles-Éric Séralini

**Gilles-Éric Séralini** (født 23. august 1960 i Algerie)  er en fransk professor i molekylærbiologi. 

Séralini er mest kjent for å ha gjennomført en studie med rotter fôret på genmodifisert mais. Denne ble publisert i tidsskriftet *Food and Chemical Toxicology* i september 2012 og konkluderte med signifikant høyere forekomst av kreft hos rotter som spiste genmodifisert mais sammenlignet med rotter på vanlig diett. Resultatet av studien stred med all annen gjennomført forskning på det samme produktet, og vakte stor oppsikt i media. Flere land fattet politiske vedtak som begrenset omsetning av GMO-mat grunnet denne studien. Séralini ga også ut en bok sterkt kritisk til GMO samme uke som han la frem resultatene av studien. Det viste seg imidlertid at studien hadde store svakheter, noe som raskt ble påpekt av vitenskapelige miljøer. I tillegg fikk studien massiv kritikk for å ha brutt etiske standarder ved unødvendig å utsette forsøksdyr for grusomme lidelser. Det har i mediene versert anklager om bevisst forskningsjuks, men Séralini har fått rettslig medhold i at beskyldninger om dette ikke kan dokumenteres.

I november 2013 ble studien trukket tilbake i sin helhet fordi den ble funnet å holde en så lav vitenskapelig kvalitet at den måtte anses som verdiløs. Den ble senere republisert, noe som også ble møtt med kritikk. Blant et lite mindretall av forskere som fortsatt ikke vil avskrive resultatene av studien er Thomas Bøhn og Terje Traavik ved norske GenØk.

## Referanser
VM i rallycross 2014

**VM i rallycross** er en årlig motorsportserie avviklet siden 2014 i regi av Det internasjonale bilsportforbundet (FIA).

## VM i rallycross 2014
(* også EM-runde)

*  3-4/5 Montalegre (Portugal)
*  24-25/5 Lydden Hill (Storbritannia)* 
*  14-15/6 Hell-Lånke (Norge)*
*  28-29/6 Kouvola (Finland)
*  5-6/7 Höljes (Sverige)
*  12-13/7 Mettet (Belgia)* 
*  7-8/8 Trois-Rivières (Canada)
*  6-7/9 Lohéac (Frankrike)
*  20-21/9 Buxtehude (Tyskland)*
*  27-28/9 Franciacorta (Italia)* 
*  11-12/10 Istanbul Park (Tyrkia)
*  28-29/11 Córdoba (Argentina)

## Resultater
### Runde for runde

### Sluttstilling VM i Rallycross
Etter 10 av 12 runder

## Eksterne lenker
* 
* FIAs resultatside
Castel Goffredo

**Castel Goffredo** er en by og kommune i regionen Lombardia i Italia. I 2013 var befolkningen 12&nbsp;404.

## Referanser
Eskilstunaån

**Eskilstunaån** (gjennom Torshälla kalt *Torshällaån*) er ei elv i Södermanland i Sverige. Den har utspring fra innsjøen Hjälmaren (22 moh) og renner mot nord, gjennom Eskilstuna til den munner ut i Blackenfjärden i Mälaren (0,7 moh). Elva er 32&nbsp;km lang og har et nedbørfelt på , det største av alle tilløpselvene til Mälaren. Middelvannføringen nær utløpet fra Hjälmaren er 24 m³/s. Strekningen nærmest Hjälmaren kalles *Hyndevadsström*.

Elva ble kanalisert allerede på 1600-tallet, men kanalen var allerede etter noen tiår forfalt og ubrukelig. Den nåværende Eskilstuna och Torshälla kanal, som ble innviet i 1860, ble bygget for å gjøre elva farbar for båter fra fabrikkene i Eskilstuna, forbi fossene i Torshälla og videre til Mälaren. Deler av kanalen blir fremdeles trafikkert, men kun med svært lave båter, grunnet faste veibruer som er blitt bygget siden 1950-tallet.

## Referanser
Ola Tidman

**Ola Tidman** (født 11. mai 1979 i Malmö) er en svensk fotballtrener, og tidligere fotballspiller. Tidman er keepertrener i svenske IF Limhamn Bunkeflo.

## Klubbkarriere
Tidman har tidligere spilt i en rekke klubber, blant disse Malmö FF, AA Gent og Sheffield Wednesday. Tidman hadde en kortere periode som utlånt spiller til Kongsvinger i 2008.

Tidman avsluttet karrieren som spiller i IF Limhamn Bunkeflo.

## Landslagskarriere
Tidman har representert Sverige på U18-laget og U21-landslaget.

## Trenerkarriere
Ola Tidman er keepertrener i IF Limhamn Bunkeflo.

## Referanser


## Eksterne lenker
*
Todor Diev

**Todor Nedjalkov Diev** bulgarsk: **Тодор Недялков Диев** (født 28. september 1934 i Plovdiv, død 6. januar 1995 i Plovdiv) var en bulgarsk fotballspiller som deltok i de olympiske leker 1956 i Melbourne og 1960 i Roma.  
 
Diev vant en olympisk bronsemedalje i fotball under Sommer-OL 1956 i Melbourne. Han var med på det bulgarske laget som kom på tredjeplass i fotballturneringen bak Sovjetunionen og Jugoslavia. Bulgaria vant kvartfinalen med 6-1 over Storbritannia men tapte semifinalen mot Sovjetunionen med 1-2. I bronsefinalen mot India vant de med 3-0. Diev spilte en kamp og scoret to mål i turneringen.

Diev spilte 55 landskamper og scoret 16 mål for  i perioden 1955–1965.

## OL-medaljer
* 1956  Melbourne -  Bronse i fotball  Bulgaria

## Referanser


## Eksterne lenker
*
Sportsklubben Arild

**Sportsklubben Arild** (stiftet 23. september 1919) var et norsk idrettslag fra Oslo. Klubben var pådriver for håndball og marsjidrett i Norge.

## Stiftelsen og marsjkonkurransene
Sportsklubben Arild sprang ut av *Jacobmenighetens Ungdomsforening* og hadde opprinnelig tilhold i Hausmannsområdet rundt Jakob kirke. I begynnelsen drev klubbens medlemmer med friidrett, ski, fotball og friluftsliv, og klubben ivret tidlig for marsjidrett og kappgang. Fra 1920 arrangerte Arild marsjkonkurranser etter militært mønster og disse var en stund svært populære. I toppåret 1930 deltok om lag 1400 menn og 350 kvinner. Fra 1930 til 1936 ble Arilds marsjkonkurranser regnet som uoffisielle norgesmesterskap.

## Håndball
Arild var Norges første håndballklubb. I 1936 opprettet klubben egen håndballgruppe og inviterte to svenske lag til oppvisningskamp i Oslo. Året etter tok klubben initiativet til å stifte Norges Håndballforbund. Arilds Øyvind Mørck Smith ble håndballforbundets første formann.

Arild vant norgesmesterskapet for menn utendørs i 1939, 1949, 1950 og 1951 og innendørs i 1958 og 1964. Klubben rykket ned fra toppdivisjonen i 1977 og la etter hvert ned aktiviteten.

## Kjente medlemmer
Personenes fødselsår og eventuelt dødsår er angitt i parentes.
*Oskar Fredriksen (1909–1991)
*Arild Gulden (1941–)
*Carl Graff-Wang (1943–2007)
*Trygve Hegnar (1943–)
*Tor Kjærvik (1951–2021)
*Agnar Hagen jr.
*Jon Narvestad
*Jan Flatla (1935–)
*Per Axel Ankre (1948–)
*Pål Cappelen (1947–)
*John Tresse

## Referanser
Johan Oskar Backlund

**Johan Oskar (Andrejevitsj) Backlund** (født 28. april 1846 i Länghem i Älvsborgs län, død 29. august 1916 i Pulkovo i Russland) var en svensk astronom. Han var far til Helge Backlund og Elsa Backlund-Celsing.

Oskar Backlund ble student ved universitetet i Uppsala i 1846, *[[Filosofisk doktorgrad|filosofie doktor]]* i 1874 og dosent i astronomi i 1875. Han var deretter assisterende astronom ved Stockholms observatorium. Han ble siden i 1876 observatør ved observatoriet i Dorpat, og videre adjunkt ved Pulkovo-observatoriet sør for St. Petersburg i 1878. Han forlot denne stillingen i 1887 siden han i 1883 hadde blitt valgt til medlem av det russiske vitenskapsakademiet i St. Petersburg, og nå valgte å flytte dit. I 1895 overtok han som direktør for Pulkovo-observatoriet etter Fjodor Bredichin, en stilling han holdt til sin død. I 1897 ble Backlund innvalgt som utenlandsk medlem av det svenske Vetenskapsakademien og i 1911 ble han medlem av Royal Society.

Backlund arbeidet blant annet med undersøkelser av Enckes komet.

## Bibliografi (utvalg)
*  (avhandling)
* *Zur Entwicklung der absoluten Störungen eines Cometen* (1880)
* *Zur Entwicklung der Störungsfunction* (1884)
* *Studien über den Sterncatalog "Positions Moyennes de 3,542 étoiles, déterminées à l'aide du cercle méridien de Poulkova dans les années 1840-69 et réduites à l'époque 1855"* (1886)
* *Über die Herleitung der im achtem Bande der "Observations de Poulkova" enthaltenen Sterncataloge nebst einigen Untersuchungen über den Pulkowaer Meridiankreis* (1888) 
* *Bemerkungen über das Auftreten von hyperelementären Gliedern in der Störungstheorie* 1888) 
* *Über einige von Winnecke am Pulkowaer Meridiankreise in den Jahren 1861-63 angestellte Beobachtungen* (1890)
* *Über die Bewegung einer gewissen Gruppe der kleinen Planeten* (1892)
* *Calculs et recherches sur la comète d'Encke* (1892 ff.).

## Referanser


## Litteratur
*
Bengt Lindskog

**Bengt Lindskog** (1933–2008) var en svensk fotballspiller. Lindskog, som var midtbanespiller, har både spilt landslagskamper og profesjonell fotball i Italia.

## Karriere
Lindskog, som er født i Furuland, har spilt klubbfotball for Helsingborg, Malmö FF, Udinese, Inter, Lecco og IFK Malmö.

## Landslaskarriere
Lindskog spilte til sammen 14 landslagskamper for Sverige fra 1955 til 1965. I forkant av VM i fotball i 1958, som ble arrangert i Sverige, gikk Lindskog fra Udinese til Inter; hans nye kontrakt gav ikke rom for at han kunne delta i VM. Han deltok imidlertid i kvalifiseringen til VM i 1966.

## Referanser

## Eksterne lenker
*
Alexis Brandeker

**Marcus ''Alexis'' Brandeker** (født 18. mai 1974) er en svensk astronom. Brandeker, som er dosent ved universitetet i Stockholm, disputerte ved Stockholm-observatoriet i 2003 og har også vært virksom ved University of Toronto i Canada. Som forsker har han i første rekke studert unge stjerner og dannelsen av stjerner og planetsystemer, da spesielt fenomenet sirkumstellare skiver.

Brandeker er også oppdageren av asteroidene:
* *[[36614 Saltis]]*, oppdaget 27. august 2000.  Oppkalt etter stedet Saltsjöbaden.
* *(122310) 2000 QJ9*, oppdaget 21. august 2000.
* *[[(239890) Edudeldon]]*, oppdaget 1. september 2000.  Oppkalt efter den spanske  astronomen Eduardo Delgado Donate.
* *[[(297409) Mallgan]]*, oppdaget 1. september 2000.  Oppkalt efter barnbokfiguren Albert Åbergs imaginære venn Mållgan.

## Referanser


## Eksterne lenker
* Personlig hjemmeside
Stockholms Observatorium

**Stockholms Observatorium** er i dag navnet på det astronomiske instituttet ved universitetet i Stockholm, men frem til 1. juli 1973 tilhørte Stockholms Observatorium Kungliga Vetenskapsakademien, KVA. Stockholms gamle observatorium ligger 18° 06′ 33,5″ øst for Greenwich.

I 1753 ble Stockholms Observatorium innviet i Stockholms gamla observatorium på Observatorielunden ved Odenplan. I 1931 flyttet Stockholms Observatorium til det nybygde Saltsjöbadens observatorium på grunn av at lysforurensingen ble for forstyrrende ved Observatorielunden.

I 2001 ble observatoriet flyttet på nytt, denne gang til det nybygde AlbaNova rett nord for Roslagstull: nå hadde lysforurensingene i Saltsjöbaden blitt for høye, og instrumentene hadde blitt foreldet – dagens astronomer reiser til avsidesliggende fjelltopper for å gjøre sine observasjoner, og Sverige har en del av teleskoper både på Kanariøyen La Palma og i Chile. Dagens astronomi domineres dessuten av astrofysikken, og da er det en fordel om institusjonen for astronomi ligger nær institusjonen for fysikk, slik det gjør i AlbaNova.

## Kilder
*Historikk over Stockholms observatorium 

## Eksterne lenker
*
Ahmed Rami

**Ahmed Rami**, أحمد رامي, (født 12. desember 1946  i Tafraoute i Marokko) er en marokkansk-svensk forfatter som er mest kjent for å benekte Holocaust, og for å ha vært grunnlegger for den nå nedlagte radiokanalen Radio Islam.

Han emigrerte til Sverige i 1973 etter at han året i forveien hadde deltatt i et mislykket kuppforsøk mot Hassan II av Marokko.

## Bibliografi
* *Ahmed, Berberpojken(Barnbok)*
* 1988 - *Vad är Israel?*
* 1989 - *Ett liv för frihet : självbiografi*
* 1989 - *Israels makt i Sverige : debattbok*
* 1989 - *Min väg : [självbiografi]*
* 1990 - *Judisk häxprocess i Sverige*
* 1996 - *Israel: Falsk varudeklaration*
* 2005 - *Tabubelagda tankar*

## Referanser


## Eksterne lenker
* Radio Islams webside norsk språkutgave
* Ahmed Ramis bokförlag Kultur Förlags hemsida
Øyfred Fuglevik

**Øyfred Fuglevik** (**Fred Fuglevik** i USA) (født 26. mars 1900 på Fuglevik i Halse og Harkmark kommune, død 25. august 1964 i Øvrebø) var en norsk sjømann som i en periode i 1930-årene arbeidet som industri-, gruve- og jernbanearbeider i USA. Han ble etter hvert fagforeningsleder og -aktivist tilknyttet Industry Workers of the World (IWW).

## Aktivitet i USA

I august 1931 var han en av lederne under en streik i forbindelse med byggingen av Hooverdemningen (Hoover Dam) på grensen mellom Nevada og Arizona. Arbeids- og boforholdene var farlige og dårlige. 96 mennesker døde under bygningsarbeidene. Blant annet var dagtemperaturen om sommeren opptil 60 grader C inne i avløpstunnelene. Forholdene førte til misnøye blant bygningsarbeiderne. Da ledelsen avslo et krav om å dele ut kaldt og rent drikkevann, utløste det streik. Arbeidsgiverne svarte med å sende inn folk bevæpnet med skytevåpen og klubber, og Fuglevik var en av lederne i IWW som ble angrepet med våpen. Resultatet var at samtlige av de 1200 arbeiderne fikk sparken. Fuglevik ble senere utvist fra USA, anklaget for ulovlig, kommunistisk virksomhet.

## Aktivitet i Norge

Fuglevik kom tilbake til Norge under siste verdenskrig etter flere år som sjømann i utenriksfart. Han ble ansatt på Falconbridge Fabrikker i Kristiansand. Senere arbeidet han som dykker på Kristiansand Mekaniske Verksted og som dykker og anleggsarbeider under byggingen av Tonstad kraftverk i Sirdal. Han fortsatte som aktivt medlem av Norges Kommunistiske Parti på Sørlandet etter sin hjemkomst og helt fram til sin død. Innsynsutvalget (opprettet etter Lund-kommisjonens rapport) har bekreftet at Fuglevik ble løpende registrert i Overvåkingspolitiets arkiv fra 8. mai 1945 til han døde 25. august 1964.

## Familie

Øyfred Fuglevik var sønn av læreren og lokalhistorikeren Lauritz Fuglevik. Han giftet seg i 1947 med Anna Torhild, født Moi. Sammen fikk de sønnene Leif Fuglevik (født 1948) og Tor Aslak Fuglevik (født 1950).

## Kilder

Opplyst av Tor Fuglevik høsten 2012.

## Referanser


## Eksterne lenker
* Øyfred Fuglevik hos sjøhistorie.no
Eglys Yahima de la Cruz

**Eglys Yahima de la Cruz** (født 12. april 1980) er en cubansk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 16 i 50 meter rifle, helmatch. Hun vant bronse under Sommer-OL 2008.

Under Sommer-OL 2020 i Tokyo ble hun nummer 37 på 10 meter luftrifle.
## Referanser


## Eksterne lenker
*
Loennechenbua

**Loennechenbua** er en selvbetjent turisthytte i Dovrefjell nasjonalpark. Hytta er en innredet steinbu med et oppholdsrom. Matlaging skjer på propanbrenner og det er en vedovn i hytta. Selv om det offisielt er oppgitt fire sengeplasser vil det bli meget trangt i hytta om fire personer skal oppholde seg der. (Denne medforfatter har overnattet der to ganger med ialt seks - veldig trangt!) Takhøyden er lav og kun midt i hytta kan en voksen person med normal høyde stå oppreist. Den er utstyrt med det som trenges for matlaging og annet utstyr, men det er ikke proviant. Hytta står alltid ulåst.

Fjellene Skirådalskollen (1857 moh.) og Storvasskollan (1813 moh.) ligger rett ved hytta. 

Det var Harald Loennechen som fikk oppført Loennechenbua og steinbua i Åmotsvatnet som jakthytter. I 1936 fikk Kristiansund og Nordmøre Turistforening (KNT) bua i gave fra ham, og foreningen har drevet den siden.

Hytta ligger i et øde område og om det ikke er plass i bua blir det en lang dagsmarsj om en må gå til neste hytte eller gå ned til bygda Gjøra. DNT ser dette som et problem og har planer for å bygge en ny og tidsmessig turisthytte rett ved den gamle. Imidlertid er det motstridende interesser i denne saken. Grunneier (Statskog) sammen med Sunndal fjellstyre tillater ikke ny bygging ut fra villreinhensyn og Dovrefjell nasjonalparkstyre vil ikke behandle saken uten at grunneiers tillatelse foreligger. Vernemyndigheten har tidligere vært skeptisk til planene. KNT har fortsatt prosjektet sin reviderte langtidsplan (2016).

## Referanser


## Eksterne lenker
* Den Norske Turistforening: ''Loennechenbua''
Petja Lukanova

**Petja Lukanova** (bulgarsk: Петя Луканова; født 20. juli 1969) er en bulgarsk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 30 i 50 meter rifle, helmatch. 

## Referanser


## Eksterne lenker
*
Utgards-Loke

**Utgards-Loke** (norrønt: *Útgarða-Loki*) var en av jotnene i norrøn mytologi og er omtalt i Gylvaginning, første del av Snorre Sturlasons Den yngre Edda. Han bodde i Utgard i Jotunheim og må ikke forveksles med den Loke som levde blant æsene.

## Tors ferd til Utgard
Snorre beretter at guden Tor en gang la ut på reise mot Utgard sammen Loke og fikk følge av Tjalve og Roskva. Underveis møtte de kjempen Skryme som var Tor overlegen i størrelse og styrke og som latterliggjorde Tor.

Framme i Utgard ble Tor og følget hans utfordret til konkurranser mot kjempene i hallen til Utgards-Loke. Loke tapte i kappspising mot Loge, Tjalve tapte i kappløping mot Huge og Tor selv tapte i bryting og kappdrikking, og ble latterliggjort da han ikke engang klarte å løfte Utgards-Lokes katt fra golvet. Etter striden fulgte Utgards-Loke gjestene ut og avslørte at han hadde brukt trolldom for å vinne over dem. Loge, som spiste raskere enn Loke, var ilden. Huge, som løp fra Tjalve, var tanken. Elle, som Tor tapte mot i bryting, var alderdommen, og enden av det drikkehornet Tor skulle tømme lå nede i havet. Katten var Midgardsormen som ligger rundt hele jorda. Utgards-Loke fortalte at det hadde satt støkk i alle da Tor løftet den ene foten til ormen opp i lufta, og han hadde rettet seg så høyt at han nesten nådde himmelen. Før Tor rakk å straffe Utgards-Loke for trolldommen sin, forsvant han.

Jotnen Skryme som Tor først møtte, var også Utgards-Loke i forkledning.

## Utgards-Loke i Gesta Danorum
Den danske krønikeforfatter Saxo Grammaticus har i sin bok *[[Gesta Danorum]]* beskrevet kong Gorms og hans mann Thorkel Adelfars sjøferd til jotnenes land hvor de også kommer til Utgards-Loke. Beretningen her er mer uklar og bærer mer preg av å ligne en eventyrsaga skrevet i brytningstiden mellom hedendom og kristendom.

## Referanser
Yasmina Mesfioui

**Yasmina Mesfioui** (født 9. april 1976) er en marokkansk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 21 i trap. 

## Referanser


## Eksterne lenker
*
Magnus Nicolai Celsius

**Magnus Celsius** (født 16. januar 1621 i Alfta i Hälsingland, død 5. mai 1679) var en svensk astronom og matematiker. Han var far til Nils Celsius, Johan Celsius og Olof Celsius d.e.. Celsius ble innskrevet ved universitetet i 1641, hvor han tilhørte Hälsinge nation.

I 1649 ble han *filosofie magister* i Uppsala. Han ble *Rector Scholæ Upsaliensis* i 1657, det vil si rektor for forgjengeren til katedralskolen. I 1665 ble han ekstraordinær professor og i 1666 assessor i antikvitetskollegium. Videre ble han i 1668 professor i matematikk ved universitetet, og i 1675 ble han universitetets rektor. Fra 1677 var han også sogneprest i Gamla Uppsala.

Celsius var for sin tid hyllet som både en matematiker, astronom og botaniker. Mest kjent er han dog for å ha lyktes i å knekke gåten med de stavløse Hälsinge-runene i 1675. Publiseringen av resultatet ble påbegynt i 1977, men ble avbrutt av hans død. Du ble senere fullført av sønnen, Olof Celsius d.e.

## Referanser


## Litteratur
* *[[Svensk uppslagsbok]]*. Lund 1930.
* 
*
Onni Lappalainen

**Onni Armas Lappalainen** (født 30. juli 1922 i S:t Michel, død 12. januar 1971 i S:t Michel) var en finsk turner som deltok i de olympiske leker 1952 i Helsingfors og 1956 i Melbourne.

Lappalainen vant en olympisk bronsemedalje i turn under Sommer-OL 1952 i Helsingfors. Han var med på det finske laget som kom på tredjeplass i mangekamp bak Sovjetunionen og Sveits. De andre på laget var Berndt Lindfors, Paavo Aaltonen, Kaino Lempinen, Heikki Savolainen, Kalevi Laitinen, Kalevi Viskari  og Olavi Rove.

Lappalainen vant en olympisk bronsemedalje i turn under Sommer-OL 1956 i Melbourne. Han var med på det finske laget som kom på tredjeplass i mangekamp bak Sovjetunionen og Japan. De andre på laget var Kalevi Suoniemi, Berndt Lindfors, Martti Mansikka, Olavi Leimuvirta og Raimo Heinonen.

## OL-medaljer
* 1952  Helsingfors -  Bronse i turn, mangekamp lag   Finland
* 1956  Melbourne -  Bronse i turn, mangekamp lag   Finland

## Eksterne lenker
*
Lin Yi-chun

**Lin Yi-chun** (født 5. juli 1981) er en taiwansk skytter som konkurrerer i hagleskyting. Hun representerte Kinesisk Taipei under Sommer-OL 2012 i London, der hun ble nummer 10 i trap. 

## Referanser


## Eksterne lenker
*
De Blå Omnibusser

A/S **De Blå Omnibusser** (DBO) var et busselskap etablert i Kristiania i 1923. Det var Georg Johansen som stiftet selslapet 15. mai dette året.
__NOTOC__
## Historie
Selskapets første rute trafikkerte Strømsveien mellom Kristiania og Furuset. Rundt 1950 etablerte selskapet seg på Alnabru, og rutetilbudet ble etterhvert utvidet til Lillestrøm (Rute 66) og andre steder. Rute 67 gikk til å begynne med fra sentrum til Hellerud og Trosterud, senere også til Bøler. Endeholdeplassen i sentrum var på Arbeidersamfunnets plass.  

I 1927 ble Lillestrøm Busstrafikk oppreret med ruter til Fjerdingby og Skedsmo.

Ved krigsutbruddet i 1940 hadde selskapet 15 busser, men i 1945 var det var 5 igjen.

I 1955 fikk DBO fornyet hele sin vognpart av rutebusser. Ved slutten av året hadde selskapet 32 vogner.

1963 ble et nytt merkeår. DBO hadde nå 63 busser, rute- og turvogner. Datterselskapet A/S De Blå Østfoldbusser ble opprettet 27. oktober dette året.

Selskapets byruer i Oslo ble i 1977 overtatt av Oslo Sporveier. Da bussdivisjonen i Oslo Sporveier ble omdannet til det heleide datterselskapet Unibuss AS i 2007, ble anlegget på Alnabru hovedsete for dette selskapet.

Selskapet fortsatte videre med forstadsrutene mot øst, Sentralsykehuset, Lørenskog, Strømmen, Lillestrøm med mer. Rutebilstatistikken fra 1978 viste at selskapet da hadde 135 ansatte, 70 busser, en lastebil og fem andre vogner.

Våren 1979 skiftet selskapet navn til De Blå Romeriksbusser (DBR), men fargene på bussene, blått med hvitt, var som tidligere. I 1984 ble De Blå Romeriksbusser og Romerike Busstrafikk slått sammen til det nye selskapet Romeriksbussene A/S. Det ble valgt ny fargesetting, lysgrå hovedfarge med striper i rødbrunt. 

## Avvikling
Sommeren 1992 ble Romeriksbussene oppkjøpt av Schøyens Bilcentraler (SBC). Romeriksselskapet hadde på dette tidspunktet ca. 300 ansatte. Etter oppkjøpet ble SBC et selskap med hele ca. 700 ansatte og ca. 400 busser. 

## Litteratur
* Hovland, L. (1976). 50 år i takt med samfunnet. Oslo: NRF (Norges Rutebileierforbund), Avd. Oslo og Akershus.

## Referanser


## Eksterne lenker
* Flere bilder på digitaltmuseum.no
Elena Săcălici

**Elena Săcălici** (født 1935 i Cluj-Napoca, død 1959) var en rumensk  turner som deltok i de olympiske leker 1956 i Melbourne.

Săcălici vant en olympisk bronsemedalje i turn under Sommer-OL 1956 i Melbourne. Hun var med på det rumenske laget som kom på tredjeplass i mangekamp bak Sovjetunionen og Ungarn. de andre på laget var Georgeta Hurmuzachi, Sonia Inovan, Elena Leuşteanu, Elena Mărgărit og Emilia Vătăşoiu.

## OL-medaljer
* 1956  Melbourne -  Bronse i turn, mangekamp lag damer    Romania

## Referanser


## Eksterne lenker
*
Tore Linnander

**Tore Linnander** var en svensk fotballspiller. Linnander, som var spiss, spilte seriekamper for Malmö FF i perioden 1930 til 1935.

## Referanser
Marcus Vaapil

**Marcus Vaapil** (f. 1977) er en svensk tidligere fotballspiller. Vaapil var midtbanespiller for Malmö FF i perioden 1996 til 2000.

## Referanser


## Eksterne lenker
*
Roland Rasmusson

**Roland Rasmusson** er en svensk tidligere fotballspiller. Rasmusson, som var spiss, spilte seriekamper for Malmö FF fra 1969 til 1972.

## Referanser
Gert Persson

**Gert Persson** er en svensk tidligere fotballspiller. Persson, som var midtbanespiller, spilte seriekamper for Malmö FF fra 1955 til 1958.

## Referanser
Dorota Jokiel

**Dorota Jokiel** (født 3. februar 1934 i Nowy Bytom, død 26. mai 1992 i Bochum i Tyskland) var en polsk  turner som deltok i de olympiske leker 1952 i Helsingfors og 1956 i Melbourne.
 
Jokiel vant en olympisk bronsemedalje i turn under Sommer-OL 1956 i Melbourne. Hun var med på det rumenske laget som kom på tredjeplass i mangekamp bak Sovjetunionen og Ungarn. De andre på laget var Barbara Ślizowska, Natalia Kot, Danuta Nowak,  Helena Rakoczy og Lidia Szczerbińska.

## OL-medaljer
* 1956  Melbourne -  Bronse i turn, troppsturn damer    Polen

## Eksterne lenker
*
Goran Trpevski

**Goran Trpevski** (født 2. mars 1977 i Malmö er en svensk tidligere fotballspiller. 

## Karriere som klubbspiller
Trpevski, som var offensiv midtbanespiller, spilte seriekamper for Malmö FF fra 1995 til 1998. I 1998 gikk Trpevski til greske Apollon Smyrnis, hvor han ble ut karrieren.

## Karriere på landslaget
Trpevski står notert med én landslagskamp for Sveriges U-21-lag.

## Referanser


## Eksterne lenker
*
Leguminocythereis

* Gruppe Myodocopa 
** *incertae sedis:*
** Familie Leguminocythereididae
*** *Leguminocythereis*
*** *[[Leguminocythereis corrugata]]*
*** *[[Leguminocythereis scarabaeus]]*

**Leguminocythereis** er den eneste slekten i familien **Leguminocythereididae**,  som igjen er plassert direkte *(incertae sedis)* inn under selve klassen Ostracoda eller «muslingkreps» - en gruppe små krepsdyr. Slekten (familien) inneholder bare to arter, og enkelte arter av slekten er trolig utdødd. 
Som alle andre Myodocopa-arter har også disse artene mykt og lite forkalket skall *(carapax)* på overkroppen *(thorax)*, og lang yttergren (eksopod) på andre antenne-par. Individene er  maskimalt etpar millimeter lange.

## Referanser


## Eksterne lenker
*
Puncia novozealandica

***Puncia novozealandica*** er den eneste arten av slekten *Puncia*, eneste slekt i familien **Punciidae**, en del av underorden Palaeocopida. Arten har i likhet med andre i sin hovedgruppe, mykt og lite forkalket skall *(carapax)* på overkroppen *(thorax)*, og lang yttergren (eksopod) på andre antenne-par. Individene er  noen millimeter lange.

Gruppen arten tilhører, underordenen Palaeocopida, er plassert direkte *(incertae sedis)* inn i klassen Ostracoda («muslingkreps»), en gruppe av små krepsdyr. Alternativt har det vært foreslått å legge familien og ordenen inn i den store underklassen Myodocopa som helt dominerer muslingkreps-gruppen antallmessig, men dette er ikke endelig avklart.

## Referanser


## Eksterne lenker
*
Lee Baxter

**Lee Stuart Baxter** (født 17. juni 1976 i Helsingborg) er en skotsk-svensk tidligere fotballspiller, og nåværende fotballtrener. Baxter, som var keeper, har spilt for en rekke klubber i Sverige, Storbritannia og Japan.

Baxters karriere i England var imidlertid ikke veldig suksessrik. Han ble hentet fra Malmö FF til Sheffield United, da klubben var i prekær mangel på keepere. Ifølge kamprapporten fra *The Guardian*, var Baxter ansvarlig for to av klubbens baklengsmål i sin første kamp for klubben, og ble tatt ut i pausen. Baxter var ikke lenge etter tilbake i Sverige.

Baxter har lagt opp som spiller, men er keepertrener for AIK.

Lee Baxter er sønn av tidligere fotballspiller og nåværende fotballmanager Stuart Baxter.

## Referanser

## Eksterne lenker
*
Ole Øisang

**Ole Thorsen  Øisang** (født 26. april 1893 i Risør, død 6. mars 1963 i Trondheim) var en norsk pressemann, redaktør og politiker, sentral som ideolog og programskriver i Arbeiderpartiet på 1930-tallet.

Han vokste opp i Søndeled, og begynte å jobbe som gjetergutt og landarbeider. Etter folkeskolen var han i 1909-1910 elev ved handelsskolen i Kristiansand.

Øisang begynte sin pressevirksomhet som redaksjonssekretær i *[[Sørlandet (avis)|Sørlandets Sosial-Demokrat]]* i Kristiansand (1912–1915). Siden var han redaktør i flere aviser: *[[Arbeidets Rett]]* på Røros (1915–1918), *[[Vestfold Arbeiderblad]]* i Tønsberg (1918–1920), *[[Sørlandet]]* i  Kristiansand (1920–1925) og *[[Avisa Trondheim|Arbeider-Avisa]]* i Trondheim fra 1925.

Han var aktiv i parti- og lokalpolitikken, først i Kristiansand, så i Trondheim. I Kristiansand satt han i skolestyret og var Forlikskommissær fra 1922 til 1925.  

Fra 1925 til 1927 var han 1. suppleant til Stortinget for Kjøpstedene i Vest-Agder og Rogaland fylker (Kristiansand, Mandal, Flekkefjord, Stavanger og Haugesund). Han møtte en kort periode for Børge Olsen-Hagen, og var varamedlem i militærkomiteen.

Da han flyttet til Trondheim ble han valgt inn i bystyret der fra 1928. I Trøndelag hadde han en lang rekke offentlige verv. Han var medlem av Katedralskolens forstanderskap og av styret ved handelsgymnasiet. Han var formann i Trondheim bibliotekstyre fra 1930, i Trondheim skolestyre fra 1938 og i programrådet for Trøndelag Kringkasting fra 1939. 

En periode var han også medlem av Statens teaterråd, og av Kommunale Kinematografers Landsforbunds styre. 

I 1940 var han politisk sekretær i Arbeiderpartiet. Under okkupasjonen mistet han alle tillitsverv. Han ble arrestert og satt i konsentrasjonsleiren på Berg fra oktober 1944 til april 1945.

## Bibliografi
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
*
Palaeocopida

* Punciidae
** *[[Puncia]]*

**Palaeocopida** er en orden av muslingkreps, som er små krepsdyr. Denne ordenen består av to nålevende, relativt arkaiske arter, som vanskelig lar seg klassifisere fylogenetisk og aksonomisk. Det har tidligere vært foreslått å plassere den somen av tre ordener i underklassen Podocopa, men i nyere taksonomi i *WoRMS*-databasen (2017) er den plassert som en av seks ordener i underklassen Palaeocopa. 

Skillet mellom ordnene av muslingkreps er basert på  morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.

## Nålevende og utdødde arter
Eneste familie i ordenen er Punciidae, og eneste slekt er Puncia, med to nålevende arter. Det finnes derimot en rekke utdødde arter, og 8 av disse ble oppdaget av palaeoontologer i 2012. Nedenfor gis en oversikt over viktige slekter og arter, med angivelse av utdødde grupper (†), hvor alle på slekts- og artsnivå er funnet i Tak Fa-formasjonen i Thailand og stammer fra perm.

## Taksonomi
Plasseringen av gruppen er usikker og omdiskutert. Oversikten nedenfor følger *World Register of Marine Species*-databasen (2017) :

*Klasse muslingkreps (Ostracoda)
** Underklasse Palaeocopa
*** Orden **Palaeocopida**
**** *incertae sedis:*
***** *Slekt †[[Geffenia]]*
****** *†[[Geffenina mariebeatriceae]]* - perm - Thailand - *Chitnarin et al.*
***** *Slekt †[[Langdaia]]*
****** *†[[Langdaia meesooki]]* - perm - Thailand - *Chitnarin et al.*
***** *Slekt †[[Microcoelonella]]*
****** *†[[Microcoelonella takfaensis]]* - midtre perm - Thailand - *Chitnarin et al.*
****** *†[[Microcoelonella takliensis]]* - midtre perm - Thailand - *Chitnarin et al.*
***** *Slekt †[[Samarella]]*
****** *†[[Samarella sonei]]* - midtre perm - Thailand - *Chitnarin et al.*
****** *†[[Samarella viscusforma]]* - tidlig perm - Thailand - *Chitnarin et al.*
***** *Slekt †[[Sargentina]]*
****** *†[[Sargentina chantarameei]]* - tidlig perm - Thailand - *Chitnarin et al.*
**** Familie Punciidae (usikker)
***** *Slekt [[Puncia]]* N. de B. Hornibrook, 1949 (usikker)
***** * [[Puncia novozealandica]]* N. de B. Hornibrook, 1949 (usikker)
**** Usikker underorden Beyrichicopina † 
**** Usikker underorden Binodicopina †
**** Usikker underorden Kirkbyicopina †
**** Usikker underorden Nodellocopina †
**** Usikker underorden Palaeocopina †

## Referanser


## Eksterne lenker
*
Microcoelonella

* Punciidae
** *[[Puncia]]*

***Microcoelonella*** er utdødd slekt av krepsdyr fra perm-perioden, og direkte plassert i ordenen Palaeocopida innen muslingkreps. Denne ordenen består av bare to nålevende arter og et antall utdødde arter, funnet i Thailand. Hele gruppen lar seg vanskelig klassifisere fylogenetisk og taksonomisk. Det er mulig at ordenen bør plasseres som en av tre ordener i underklassen **[[Podocopa]]**, men det er også mulig at den bør plasseres direkte under muslingkrepsene som en helt selvstendig undergruppe.

## Slekten i taksonomisk sammenheng
Nedenfor gis en oversikt over viktige slekter og arter, med angivelse av utdødde grupper (†), som alle er funnet i Tak Fa-formasjonen i Thailand og stammer fra perm.

* Palaeocopida
** *incertae sedis:*
*** *Slekt †[[Geffenia]]*
**** *†[[Geffenina mariebeatriceae]]* - perm - Thailand - *Chitnarin et al.*
*** *Slekt †[[Langdaia]]*
**** *†[[Langdaia meesooki]]* - perm - Thailand - *Chitnarin et al.*
*** *Slekt † *'Microcoelonella**'
**** *†[[Microcoelonella takfaensis]]* - midtre perm - Thailand - *Chitnarin et al.*
**** *†[[Microcoelonella takliensis]]* - midtre perm - Thailand - *Chitnarin et al.*
*** *Slekt †[[Samarella]]*
**** *†[[Samarella sonei]]* - midtre perm - Thailand - *Chitnarin et al.*
**** *†[[Samarella viscusforma]]* - tidlig perm - Thailand - *Chitnarin et al.*
*** *Slekt †[[Sargentina]]*
**** *†[[Sargentina chantarameei]]* - tidlig perm - Thailand - *Chitnarin et al.*
** Familie Punciidae
*** *Slekt [[Puncia]]* N. de B. Hornibrook, 1949
**** * [[Puncia novozealandica]]* N. de B. Hornibrook, 1949

## Referanser


## Eksterne lenker
*
Television Broadcasts Limited

**Television Broadcasts Limited** (kinesisk: 電視廣播有限公司, jyutping: *Din6 si6 gwong2 bo3 yau5 haan6 gung1 si1*, Yale: *Dinh sih gwóng bo yauh haahn gūng sī*) allment kjent som **TVB**, er et TV-selskap i Hongkong.  Det begynte sine sendinger 19. november 1967. Med om lag 4500 ansatte er den en av de to stasjoner som sender gratisfjernsyn i Hongkong. Den andre er hovedkonkurrent, Asia Television Limited.

TVB er særlig kjent for sine mange underholdningsorienterte produksjoner.

## Enkelte TVB-stjerner
### Mannlige artister

### Kvinnelige artister

## Referanser


## Eksterne lenker
* TVB offisiell nettside - kinesisk
* TVB Vietnam - offisiell nettside
Carl Gustav Witt

**Carl Gustav Witt** (født 29. oktober 1866 i Berlin, død 3. januar 1946) var en tysk stenograf og astronom som arbeidet ved observatoriet *Urania Sternwarte Berlin*. Witt skrev sin doktoravhandling under ledelse av Julius Bauschinger.

Witt oppdaget to asteroider. Den 8. oktober 1896 oppdaget han 422 Berolina og den 13. august 1898 oppdaget han (433) Eros.

Hovedbelteasteroiden 2732 Witt er oppkalt etter ham.

## Referanser


## Eksterne lenker
* A. Kahrstedt: ''G. Witt.'' Astronomische Nachrichten, Bd. 276 (1948), S. 192. (Nachruf)
* Utgivelser av G. Witt i Astrophysics Data System
Grette skole

**Grette skole** kan vise til:

*Grette skole (Sem) – en tidligere skole i Sem, nå Tønsberg kommune
*Grette skole (Våle) – en tidligere skole i Våle, nå Re kommune
Doris (mytologi)

**Doris** (gresk: Δωρίς, *Dôris*) er i henhold til gresk mytologi en av mange okeanider, vannymfer som var beskyttere av ulike elver, kilder, lunder og hav.. Hun kan ha blitt oppfattet særskilt som gudinne for de rike fiskebankene ved elvemunningene hvor ferskvann blandet seg med saltvann. Latinske poeter benyttet tidvis navnet Doris som en henvisning for havet i seg selv.

Hun var en av de 3000 døtrene til titanene Okeanos (personifisering av urstrømmen som omkranset hele jorden) og Tethys (havgudinne som representerte kildene til alt ferskvann). Doris var ektefellen til Nerevs, en annen havgud. Hun var mor til Nerites (en mindre havgud og tilsynelatende det eneste mannlige avkommet) og femti nereider, deriblant havgudinnen Thetis, som var mor til Akilles og Amfitrite, ektefelle av Poseidon, og bestemor til Triton (halvt mann, halvt fisk).

## Etymologi
Hennes navn er forbundet av to ord, *dôron*, «gave» eller «bytte/belønning», og *zôros*, «ren» og «ublandet». *Zôros* ble ofte benyttet for å betegne ferskvann og derfra er det avledet ord som *zôrua*, «rør for rennende vann», og *zôrux*, «kanal/vannledning».

## Stedsnavn
Doris er som kvinnenavn relativt vanlig, og dets opprinnelige betydning var «dorisk kvinne». Et gresk område ved kysten av Anatolia, det doriske hexapolis, var også kjent som Doris eller Doris i Asia, ἡ Δωρίς η εν Ασία. En region på det greske fastlandet, Doris, var i henhold til tradisjonen hjemlandet til dorerne. Sammenlign med andre nærliggende stedsnavn i sentrale Hellas: Lokris og Fokis.

## Referanser


## Eksterne lenker
* 
* «Doris», *Project Theoi*
Free-to-air

**Free-to-air** (**FTA**) er et uttrykk som brukes om tv- og radiokanaler som med det rette mottakerutstyret kan mottas i ukryptert form helt gratis. Kanalen kan også tas sees eller høres uten å måtte tegne noen form for abonnement eller engangsgebyr som for eksempel pay-per-view. Tradisjonelt har *free-to-air* gjerne blitt brukt om radiokanaler og tv-kanaler som sendes via bakkenett, som for eksempel NRKs kanaler. Uttrykket brukes nå også gjerne om tv-kanaler som sender ukryptert via satellitt eller internett.

## Referanser


## Eksterne lenker
* Liste over FTA-kanaler (fra Lyngsat)
Marin Moloşag

**Marin Moloşag** (født 25. januar 1971 i Chişinău) er en moldovsk jurist og økonom, som siden 2009 har vært første visesentralbanksjef i Moldovas nasjonalbank. 

Han har utdanning innen jus fra Moldova State University, der han var ferdig utdannet i 1993. Fra 1996 til 2000 tok han doktorgrad innen banklovgivning (*banking law*), ved samme universitet. I 2005 tok han i tillegg et økonomistudium ved International Institute of Management. 

Moloşag begynte å jobbe i Moldovas nasjonalbank i 1992, som økonom i avdelingen for internasjonale finansinstitusjoner (International Financial Institutions Section - IFIS). Han overtok som leder for denne avdelingen i 1997. Fra 2000 til 2002 var han leder for sentralbankens *Foreign Relations Division*. Han ble utnevnt til visesentralbanksjef i 2002, en stilling han hadde fram til 2009. Med dette fikk han plass i sentralbankens styre. I 2009 ble han utnevnt til første visesentralbanksjef, med ansvar for koordinering av bl.a. pengepolitikk, forskning, markedsoperasjoner, rapportering og statistikk, samt integrasjon mot Europa. Han overtok da etter Cibotaru Victor, som leverte sin avskjedssøknad i november 2009. 

## Referanser


## Eksterne lenker
* Moldovas nasjonalbank - Vice-chairman of the Council of administration of the National Bank of Moldova
Lauryn Mark

**Lauryn Mark** (født 15. april 1980) er en australsk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 15 i skeet. 

## Referanser


## Eksterne lenker
*
Panagiota Andreou

**Panagiota Andreou** (gresk: Παναγιώτα Ανδρέου; født 10. november 1995) er en kypriotisk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 16 i skeet. Også hennes far Antonis Andreou deltok i lekene.

## Referanser


## Eksterne lenker
*
Clemens Doppler

**Clemens Doppler** (født 6. september 1980) er en østerriksk sandvolleyballspiller. Han representerte landet sitt under Sommer-OL 2012 i London, der han ble utslått i gruppespillet. 

## Referanser


## Eksterne lenker
*
Evernote

**Evernote** er et dataprogram som er utviklet for å skrive notater og kladd. Man kan opprette forskjellige notatbøker som kan kategoriseres med ulike titler. Innenfor hver av disse notatbøkene kan man opprette ulike notater for så å dele inn disse notatene videre.

## Historie
Programmet ble grunnlagt av Stepan Pachikov (f. 1950). Evernotes nettjeneste ble lansert den 24. juni 2008. I juli 2011 hadde det nådd elleve millioner brukere.

## Funksjonalitet
Evernote støtter en rekke operativsystem-plattformer (inkludert OS X, iOS , Chrome OS , Android, Microsoft Windows, Windows Phone, Blackberry og webOS) og tilbyr også online synkronisering og backup-tjenester. I tillegg til notatene som blir skrevet fra tastaturet støtter Evernote bildeopptak fra kameraer fra mange forskjellige enheter, og innspilling av talenotater. Evernote kan også benytte berørings- og tabletskjermer med håndskriftsgjenkjenning. Når rett maskinvare er tilgjengelig, kan Evernote automatisk legge til koordinater til notatene. Brukere av Evernote kan også bruke Twitter til å legge til notater til Evernote.

Programmet er hovedsakelig gratis, men i en begrenset utgave i forhold til betalingsversjonen. Forskjellen er blant annet at den betalingsfri nettjenesten har bruksbegrensninger på 60 MB per måned.

## Referanser


## Eksterne lenker
* 
*
Joggesko

En **joggesko** er en lett sko som finnes i mange forskjellige varianter og brukes til mange formål. De kan brukes til daglig, til trening, til fritidsbruk og som sportssko. Skoene har navn etter det å jogge, som er en form for lett løping, og de må ikke forveksles med løpesko, som er spesialdesignet for løping.

Joggesko lages av forskjellige tekstiler, av lær og kombinasjoner av lær og tekstiler, og de har en myk, og ofte en fjærende, såle. Skoene kan være utstyrt med lisser til knytting eller med borrelås. Skoene lages både for barn og voksne, er ofte billigere enn spesialkonstruerte løpesko og kan være utstyrt med samme typer striper og render som spesialsko for løping eller andre idretter. 

## Se også
*Sneakers

## Referanser
Filosofiåret 1727

## Hendelser

## Publiseringer

## Fødsler

*12. januar - Bernhard Stöger, tysk katolsk teolog, filosof og pedagog (død 1815)
*10. mai - Anne-Robert-Jacques Turgot, fransk økonom og filosof (død 1781)
*14. oktober - Cosimo Alessandro Collini, italiensk naturviter, filosof og naturalist (død 1806)

## Dødsfall
*20. mars - Isaac Newton, engelsk fysiker og filosof (født 1642)

## Bildegalleri

Sir Isaac Newton by Sir Godfrey Kneller, Bt.jpg|Isaac Newton(1642–1727)
Hw-Turgot2.jpg|Anne-Robert-Jacques Turgot(1727–1781)
Cosimo Allesandro Collini.jpg|Cosimo Alessandro Collini(1727–1806)
André Morellet.jpg|André Morellet(1727–1819)


## Referanser


## Se også
*Filosofi på 1700-tallet
Torsten Krill

**Torsten Krill** (født 24. mars  i Ansbach, Tyskland) er en tysk jazztrommeslager og komponist.

## Diskografi
* 

## Eksterne lenker
*  (tysk)